Document ID: 31986R2915

Padomes Regula (EEK) Nr. 2915/86
(1986. gada 16. septembris),
ar ko paredz sociālās struktūras noteikumus, kuri piemērojami attiecībā uz lauksaimniecību Kanāriju salās
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Spānijas un Portugāles Pievienošanās aktu, un jo īpaši tā 25. panta 3. punktu,
ņemot vērā Komisijas priekšlikumu,
tā kā visu Kanāriju salu teritoriju var uzskatīt par mazāk labvēlīgu apgabalu, kur pastāvīgi un nopietni nelabvēlīgi dabas apstākļi traucē lauksaimniecību;
tā kā lauksaimniecības struktūras Kanāriju salās ir arī īpaši neatbilstīgas;
tā kā sociālās struktūras pasākumi, ko pašlaik piemēro attiecībā uz visiem reģioniem, un jo īpaši attiecībā uz visiem mazāk labvēlīgiem apgabaliem Kopienā, tāpēc būtu jāattiecina arī uz Kanāriju salām, lai palīdzētu attīstīt lauksaimniecības struktūras minētajā reģionā;
tā kā, lai noteiktu, vai uz zvejniecības produktiem būtu jāattiecina Padomes 1977. gada 15. februāra Regula (EEK) Nr. 355/77 par kopējiem pasākumiem, kas paredzēti, lai uzlabotu nosacījumus, ar kādiem pārstrādā un laiž tirgū lauksaimniecības un zivsaimniecības produktus [1], kas grozīta ar Regulu (EEK) Nr. 3827/85 [2], tomēr ir vajadzīgs Padomes lēmums, kas minēts Pievienošanās akta 155. pantā;
tā kā minēto sociālās struktūras pasākumu piemērošana attiecībā uz Kanāriju salām ir saskaņā ar vispārīgiem kopējās lauksaimniecības politikas mērķiem,
IR PIEŅĒMUSI ŠO REGULU.
1. pants
1. Kopējos pasākumus, kas ieviesti ar Padomes 1985. gada 12. marta Regulu (EEK) Nr. 797/85 par lauksaimniecības struktūru uzlabošanu [3], Regulu (EEK) Nr. 355/77 un Padomes 1978. gada 19. jūnija Regulu (EEK) Nr. 1360/78 par ražotāju grupām un to apvienībām [4], piemēro Kanāriju salām.
2. Ar šā panta 1. punktu kopējo pasākumu, kas ieviests ar Regulu (EEK) Nr. 355/77, neparedz piemērot attiecībā uz zivsaimniecības produktiem.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1986. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 16. septembrī

Labels: 3
17
18
6